વર્ષોની જહેમત બાદ ઉગેલા-ઉછેરેલા, લોકોને છાંયો આપતા વૃક્ષો ગણતરીના કલાકોમાં ધરાશાયી કરી દેવાય છે. પૂર ઝડપે વિકાસ કરતો , વિકાસ ઝંખતો માણસ ક્યારેક પર્યાવરણનો વિનાશ કરે છે. પ્રસ્તુત તસવીર સીમેન્ટ-કોંક્રિટના બુઠ્ઠા થઇ પડેલા નિર્જીવ બીમ વચ્ચે, માણસે પાડી દીધેલા વૃક્ષોની છે, જે અમદાવાદ શહેરમાં ઠેરઠેર જોવા મળે છે. શહેરમાં વૃક્ષો વાવવાની કામગીરી તો તંત્ર દ્વારા અથવા અન્ય કોઈ લોકો દ્વારા કરવામાં આવતી નથી પરંતુ જે વૃક્ષો છે તેને પણ તોડી પાડવામાં આવે છે. ત્યારે વિકાસની આંધળી દોટ પાછળ વૃક્ષોનું કાસળ કાઢી પર્યાવરણને નુકસાન પહોંચાડવામાં આવી રહ્યું છે.